Pier Capponi (υποβρύχιο)

Το Pier Capponi ήταν ένα από τα τέσσερα υποβρύχια κλάσης Mameli που ναυπηγήθηκαν για το Ιταλικό Βασιλικό Ναυτικό (Regia Marina) την δεκαετία του 1920.

Περιγραφή

Τα υποβρύχια της κλάσης Mameli ήταν από τα πρώτα που ναυπηγήθηκαν στην Ιταλία μετά το τέλος του Α΄ Παγκοσμίου Πολέμου. Είχαν εκτόπισμα 823 t (810 LT) στην επιφάνεια και 1009 t (993 LT) σε κατάδυση. Είχαν μήκος 64,6 m, πλάτος 6,51 m και βύθισμα 4,3 m. Μπορούσαν να επιχειρούν σε βάθος έως και 90 m και το πλήρωμά τους αποτελούνταν από 49 αξιωματικούς υπαξιωματικούς και ναύτες.Chesneau, p. 307

Στην επιφάνεια προωθούνταν από δύο ντιζελοκινητήρες που απέδιδαν έως και 1550 bhp. Όταν ήταν σε κατάδυση προωθούνταν από δύο ηλεκτροκινητήρες που απέδιδαν έως και 550 hp. Η μέγιστη ταχύτητά τους έφθανε στους 15 kn στην επιφάνεια και 7,2 kn σε κατάδυση. Αντίστοιχα, η ακτίνα δράσης τους όταν έπλεαν στην επιφάνεια ήταν  (με ταχύτητα πλεύσης 8 kn), ενώ σε κατάδυση ανέρχονταν σε  με ταχύτητα πλεύσης 3 kn.Bagnasco, p. 140

Διέθεταν τέσσερις τορπιλοσωλήνες των 533 mm στην πλώρη και δύο ακόμη, ίδιου διαμετρήματος, στην πρύμνη ενώ μπορούσαν να μεταφέρουν έως και δέκα τορπίλες συνολικά. Τα Mameli διέθεταν επίσης ένα πυροβόλο των 102 mm, ενώ αντιαεροπορική προστασία μπορούσαν να παρέχουν δύο πολυβόλα των 13,2 mm.

Επιχειρησιακή ιστορία

Η ναυπήγηση του Pier Capponi άρχισε στις 27 Αυγούστου 1925 στις εγκαταστάσεις της Cantieri navali Tosi di Taranto στον Τάραντα. Καθελκύστηκε στις 19 Ιουνίου 1927 και ολοκληρώθηκε το 1929.uboat.net Pier Capponi (CP) Capponi Accessed 30 April 2022 Εντάχθηκε σε υπηρεσία στις 19 Ιανουαρίου 1929.

Την 31η Μαρτίου 1941 το τορπίλισε και βύθισε το βρετανικό υποβρύχιο HMS Rorqual νοτίως του Στρόμπολι.

Παραπομπές

Βιβλιογραφία


Εξωτερικοί σύνδεσμοι


Κατηγορία:Υποβρύχια κλάσης Mameli
Κατηγορία:Ιταλικά υποβρύχια του Β΄ Παγκοσμίου Πολέμου